เกมล่ามหาสมบัติ

เกมล่ามหาสมบัติ เป็นรายการเกมโชว์ในประเทศไทยที่เปลี่ยนชื่อและรูปแบบจากรายการ พลิกล็อกออกอากาศครั้งแรกเมื่อปี พ.ศ. 2541 และออกอากาศครั้งสุดท้ายเมื่อปี พ.ศ. 2542 และได้เปลี่ยนชื่อรายการเป็น เกมล่ามหาสนุก เกมล่า 2000 เกมล่าทะลุมิติ และ เกมล่าทวิน ตามลำดับ เป็นรายการโทรทัศน์ประเภทเกมโชว์แนวผจญภัย ผลิตโดยบริษัท เจเอสแอล จำกัด มีพิธีกร 4 คนคือ สัญญา คุณากร,สุริวิภา กุลตังวัฒนา,จาตุรงค์ มกจ๊ก และเหลือเฟือ มกจ๊ก

รายการเกมล่ามหาสมบัติเป็นรายการโทรทัศน์ แนวแอ็คชั่นเกมที่ผลิตโดยบริษัท เจเอสแอลโกลบอลมีเดีย จำกัด โดยออกอากาศครั้งแรกเมื่อวันอาทิตย์ที่ 19 เมษายน 2541 ทางสถานีโทรทัศน์กองทัพบกช่อง 5 (19 เมษายน 2541 - 28 กุมภาพันธ์ 2542) ในธีมคอนเซปต์ป่าซาฟารี โดยได้แรงบันดาลใจจากหนังอินเดียน่าโจนส์มาใช้ในรูปแบบนี้ ต่อจากนั้นได้ปรับเปลี่ยนรูปแบบใหม่ในธีมคอนเซปต์สวนสนุกหรรษาและชื่อรายการใหม่เป็น "เกมล่ามหาสนุก" เพื่อสอดคล้องกับผู้สนับสนุนหลักในรอบแจ็คพอตขณะนั้น (7 มีนาคม 2542 - 30 มกราคม 2543) หลังจากนั้นได้ปรับเปลี่ยนรูปแบบอีกครั้งและเปลี่ยนชื่อรายการใหม่ให้เข้ากับปีที่ออกอากาศเป็น "เกมล่า 2000" ภายใต้ธีมคอนเซปต์นักรบอวกาศ (6 กุมภาพันธ์ 2543 - 25 มิถุนายน 2543) และในปีเดียวกันก็ได้เปลี่ยนรูปแบบฉากและชื่อรายการใหม่อีกครั้งเป็น "เกมล่าทะลุมิติ" โดยในรูปแบบแรกยังคงใช้ฉากและเกมจากเกมล่า2000 ส่วนในรูปแบบที่2 ได้ปรับเปลี่ยนธีมคอนเซปต์ใหม่เป็นเครื่องจักรแห่งกาลเวลาและตะลุยเมืองกาลเวลา (2 กรกฎาคม 2543 - 25 มีนาคม 2544 และ 1 เมษายน 2544 - 31 มีนาคม 2545) และต่อจากนั้น (7 กรกฎาคม 2545 - 29 ธันวาคม 2545) ได้ปรับเปลี่ยนรูปแบบและชื่อรายการใหม่เป็นครั้งสุดท้ายในชื่อ "เกมล่าทวิน" ปัจจุบันได้ออกอากาศทางช่อง เจเอสแอลทีวี ตั้งแต่ 1 พฤษภาคม - 31 ธันวาคม 2554 เฉพาะเกมล่ามหาสมบัติ

รายการเกมล่ามหาสมบัติ มีการเปลี่ยนชื่อมาแล้วทั้งสิ้น 5 ชื่อ โดยจะคงคำว่า "เกมล่า" ไว้เสมอ มีรายชื่อดังต่อไปนี้

ในกรณีที่พิธีกรหลักไม่สามารถมาทำหน้าที่ได้ในวันบันทึกเทปเนื่องจากติดภารกิจ ก็จะมีพิธีกรรับเชิญมาทำหน้าที่แทนในบางเทป เช่น
รูปแบบของรายการในยุค เกมล่ามหาสมบัติ แบ่งรายการออกเป็น 4 ช่วง ได้แก่

รอบนี้เป็นรอบแรก โดยจะมีแผ่นป้ายทั้งหมด 6 แผ่นป้าย กติกาคือ ผู้แข่งขันจะต้องเลือกแผ่นป้าย 1 แผ่นป้าย แล้วมาดูว่าจะได้เกมอะไรและแข่งกับใคร ถ้าได้เกมที่เลือกมาแล้วชนะ ได้รับเงินรางวัลไปแบบเต็มๆ แต่ถ้าแพ้ เงินรางวัลจะลดเหลือครึ่งเดียว (เช่น ได้เงินรางวัล 10,000 บาท ก็จะถูกลดลงเหลือ 5,000 บาท) โดยเกมในรอบสมบัติสำนวนนั้นก็จะมีต่างกัน

รอบนี้เป็นรอบที่ 2 โดยจะมีแผ่นป้ายผู้สนับสนุนหลักทั้งหมด 6 แผ่นป้าย (ผู้สนับสนุนในรอบนี้คือ เครื่องดื่มมิรินด้า รสส้มและรสผลไม้รวม) กติกาจะเหมือนในรอบแรก แต่จะพิเศษที่ว่าคือ ถ้าเลือกแผ่นป้าย แล้วเจอโลโก้มิรินด้า จะได้เงินรางวัลพิเศษ 5,000 บาทอีกด้วย

รอบนี้จะเล่นหลังรอบสมบัติสำนวนรอบที่ 1 และ 2 โดยผู้แข่งขันจะต้องมาปั่นจักรยานเพื่อดูว่าจะได้แต้มเท่าไร (แต้มตั้งแต่ 1-12 ต่อมาเป็น 1-11 อย่างช่อง อีก2ช่อง เป็น 12 ทเวลฟ์พลัสตามลำดับ) ถ้าแต้มหยุดที่ลูกศรเมื่อไร ก็จะได้จำนวนเดินเมื่อนั้น แล้วจะต้องดึงหีบสมบัติในช่องที่เราอยู่ โดยหีบสมบัติจะมีรางวัลแตกต่างกัน(รางวัลตั้งแต่ 5,000 10,000 20,000 และมีเลข 0 บาท) ถ้าแข่งชนะพิธีกรในรอบสมบัติสำนวนจะได้เงินรางวัลทั้งหมดแต่ถ้าแพ้จะได้เงินรางวัลครึ่งเดียวและจะมีตัวเลือกพิเศษซ่อนอยู่อีกด้วย (ตัวเลือกเลือกพิเศษคือ -2 คือถอยหลัง 2 ก้าว -3 คือถอยหลัง 3 ก้าว สัญลักษณ์รูปบันได คือได้ขึ้นบันไดไปอยู่ข้างบน สัญลักษณ์ลูกศรชี้ลง คือต้องสไลเดอร์ลงมา ) จะได้เดินกี่ก้าวขึ้นอยู่กับการปั่นจักรยานว่าลูกศรจะชี้ไปที่ตัวเลขเท่าไหร่มีตั้งแต่ 1 - 11 แต่ถ้าปั่นจักรยานแล้วลูกศรชี้ไปที่ โลโก้ทเวลฟ์ พลัส โรลออน จะได้เดิน 12 ก้าว และได้เงินรางวัลพิเศษ 5,000 บาทจากทางสปอนเซอร์ด้วย แต่ถ้าผ่านรอบที่ 2 ผู้แข่งขันไปหยุดที่ 24 ผู้แข่งขันจะได้เงินรางวัลคูณ2 จากที่สะสมในรอบแรก โดยที่การแพ้ชนะในรอบสมบัติสำนวนไม่มีผล

รอบนี้เป็นรอบสุดท้าย สนับสนุนโดยผลิตภัณฑ์โคคา โดยผู้แข่งขันที่สะสมเงินรางวัลจากการทอยตัวเลขในรอบที่แล้ว จะได้เวลาที่ต่างกัน (ผู้ที่มีเงินรางวัลมากที่สุด จะได้เวลา 3 นาที และได้สิทธิ์เป็นกัปตันทีมอีกด้วย ส่วนคนที่มีเงินสะสมรองลงมา จะได้เวลา 2 นาทีและ 1 นาทีตามลำดับ(แต่ในช่วงแรกของการออกอากาศจะให้เวลา 4 นาทีทั้ง 3 คน และสามารถหยุดเวลาตอนไหนก็ได้เพื่อให้ผู้แข่งขันคนต่อไปได้แข่งขันต่อ)) กติกาคือ กัปตันทีมมีสิทธิ์เลือกว่าใครจะไปก่อน แต่ในบางครั้งจะหยุดเพื่อไม่ให้ใครเล่นเกมต่อ(หากไม่ผ่านด่านก่อนหมดเวลา)แล้วแต่วัตถุประสงค์ของพิธีกร โดยจะมีด่านทั้งหมด 6 ด่าน แต่ละด่านมีดังนี้
โดยจะมี 2 ประตู คือประตูโคคา รสต้มยำกุ้งและ ประตูโคคา เส้นหมี่น้ำใส พอเข้าไปตะลุยด่านแรก จะเริ่มจับเวลาทันที ผู้แข่งขันจะต้องหาทางออกจากฝั่งหนึ่งไปอีกฝั่งหนึ่ง โดยจะมีคิงคองคอยขวางทางไม่ให้เราออกจากเขาวงกต
พอผ่านด่านเขาวงกตเสร็จ ก็จะต้องมาเจอด่านงูเหลือม-จระเข้ โดยถ้าด่านแรกออกจากประตูไหน ก็ต้องไปด่านนั้น(ถ้าเป็นประตูโคคา รสต้มยำกุ้ง จะต้องลอดถ้ำใต้งูเหลือม ถ้าเป็นประตูโคคา เส้นหมี่น้ำใส จะต้องไต่สะพานเชือกโดยข้างล่างจะเป็นจระเข้)

พอผ่านด่านงูเหลือม-จระเข้เสร็จ จะต้องปีนข้ามกำแพงไม้และปีนกำแพงลอดปากเสือ(โดยในก่อนหน้านี้เมื่อผ่านด่านที่2จะเปิดประตูเพื่อลอดทางเข้าปากเสือ)

พอผ่านจากการปีนกำแพงไม้และลอดปากเสือเสร็จ จะต้องงมหาสัญลักษณ์เพื่อที่จะไปเป็นกุญแจเพื่อให้ประตูเปิด(สัญลักษณ์ที่ใช้เปิดประตูคือ สัญลักษณ์พระจันทร์ พระอาทิตย์ และดาว) โดยมีอุปสรรคคือเสือ,คิงคองและสิงโต เมื่อถ้าหาสัญลักษณ์ครบแล้วนำสัญลักษณ์นั้นไปเปิดประตู ถ้าเจอมนุษย์กินคน เกมจะหยุดทันที แต่ถ้าไม่เจอมนุษย์กินคน แสดงว่าเป็นประตูที่ถูกต้อง พอผ่านประตูมา ก็ต้องไต่สะพานเชือกข้ามไปอีกฝั่ง

พอผ่านจากการผ่านประตูพิศวงเสร็จ จะต้องหากุญแจที่ใส่ในหม้อดิน โดยจะมีแค่ 3 ดอกเท่านั้นที่ไขสามารถไขกุญแจได้ ระหว่างที่ไขกุญแจ กลไกจะทำงาน โดยแท่งเหล็กแหลมจะค่อยๆลงมาทีละนิดจนไม่สามารถไขกุญแจต่อไปได้

พอผ่านด่านกุญแจกลไกเรียบร้อยแล้ว จะต้องเลือกเชือกซึ่งมีอยู่ 2 เส้น เส้นหนึ่งโหนเชือกแล้วถีบประตูออกไปไม่ได้ อีกเส้นหนึ่งโหนเชือกแล้วถีบประตูออกไปได้ ถ้าผู้แข่งขันผ่านด่าน สามารถเลือกเชือกที่สามารถโหนเชือกแล้วถีบประตูออกไปได้ จะได้รับเงิน 500,000 บาททันที(ผู้สนับสนุนในการชิงโชคคือผลิตภัณฑ์โคคา) ส่วนผู้โชคดีทางบ้านถ้าจับชิ้นส่วนขึ้นมาจะได้รับสร้อยคอทองคำหนัก 10 บาท แต่ในทางตรงกันข้าม ถ้าผู้แข่งขันเลือกเชือกที่สามารถโหนเชือกแล้วถีบประตูออกไปไม่ได้ เกมจะหยุดทันทีเช่นเดียวกันกับด่านอื่นๆ ส่วนผู้โชคดีทางบ้านถ้าจับชิ้นส่วนขึ้นมาจะได้รับสร้อยคอทองคำหนัก 1 บาท แต่ถ้ากัปตันทีมตะลุยด่านสุดท้ายไม่สำเร็จ เงินรางวัลจาก 500,000 บาท ลดลงเหลือ 50,000 บาททันที แต่ไม่ว่าจะตะลุยด่านสำเร็จหรือไม่ จะได้รับผลิตภัณฑ์โคคาไป 1 ถังใหญ่

ผู้เข้าแข่งขันจะมี 3 คนต่อสัปดาห์(แบ่งชาย2หญิง1,ชาย1หญิง2หรือในบางเทปผู้เข้าแข่งขันจะเป็นชายล้วนหรือหญิงล้วน)(เกมล่ามหาสมบัติและเกมล่ามหาสนุก)ยกเว้นในเกมล่า2000 จะมีผู้แข่งขันทั้งหมด 2 ทีม ทีมละ 3 คน โดยหาทีมที่ชนะ 1 ทีมเข้าไปเล่นในรอบแจ็คพอต แต่ภายหลังได้ปรับเหลือผู้เข้าแข่งขัน 3 คนต่อสัปดาห์เหมือน2ยุคที่ผ่านมา(เกมล่า2000,เกมล่าทะลุมิติเวอร์ชั่นแรก ต่อมาตั้งแต่เกมล่าทะลุมิติเวอร์ชั่นที่2 ผู้เข้าแข่งขันจะมี 2 คนต่อสัปดาห์ แบ่งชาย1และหญิง1หรือในบางเทปผู้เข้าแข่งขันจะเป็นชายล้วนหรือหญิงล้วน และจะมีเพชรฆาตรับเชิญในแต่ละสัปดาห์) ส่วนเกมล่าทวิน ได้เปลี่ยนรูปแบบเป็นผู้เข้าแข่งขันที่มาเป็นคู่ๆ โดยแบ่งเป็นคู่เพื่อนซี้ คู่พี่-น้อง คู่รัก เป็นต้น